Document ID: 32008D0682

KOMISIJAS LĒMUMS
(2008. gada 18. augusts),
ar ko groza Lēmumu 2007/870/EK attiecībā uz plāna apstiprināšanu saimniecībās turēto cūku ārkārtas vakcinācijai ar marķētu vakcīnu pret klasisko cūku mēri Rumānijā
(izziņots ar dokumenta numuru K(2008) 4360)
(Autentisks ir tikai teksts rumāņu valodā)
(2008/682/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Bulgārijas un Rumānijas Pievienošanās līgumu,
ņemot vērā Bulgārijas un Rumānijas Pievienošanās aktu un jo īpaši tā 42. pantu,
ņemot vērā Padomes 2001. gada 23. oktobra Direktīvu 2001/89/EK par Kopienas pasākumiem klasiskā cūku mēra kontrolei (1) un jo īpaši tās 19. panta 3. punkta trešo daļu,
tā kā:
(1)
Ar Direktīvu 2001/89/EK ieviesa obligātos Kopienas pasākumus klasiskā cūku mēra kontrolei. Šajos pasākumos iekļauts noteikums, ka pēc tam, kad apstiprināts savvaļas cūku sākotnējais saslimšanas gadījums ar cūku mēri, dalībvalstīm jāiesniedz Komisijai pasākumu plāns minētās slimības izskaušanai. Turklāt šie pasākumi paredz saimniecībās turēto cūku ārkārtas vakcināciju.
(2)
Komisijas 2007. gada 21. decembra Lēmums 2007/870/EK, ar ko apstiprina plānus 2008. gadam par klasiskā cūku mēra izplatības apkarošanu savvaļas cūkām un par savvaļas cūku un saimniecībās turēto cūku ārkārtas vakcināciju pret klasisko cūku mēri Rumānijā (2), tika pieņemts kā viens no vairākiem pasākumiem, kas vajadzīgi, lai apkarotu klasisko cūku mēri minētajā dalībvalstī. Minēto lēmumu piemēro līdz 2008. gada 31. decembrim.
(3)
Viens no plāniem, kas apstiprināti ar šo lēmumu, ir par saimniecībās turēto cūku ārkārtas vakcināciju ar marķētu vakcīnu pret klasisko cūku mēri. Pēc minētā plāna apstiprināšanas šīs vakcīnas pieejamība tika ierobežota. Rumānija ir attiecīgi grozījusi ārkārtas vakcinācijas plānu.
(4)
Grozīto vakcinācijas plānu Rumānija iesniedza Komisijai apstiprināšanai 2008. gada 30. jūnijā.
(5)
Komisija izskatīja Rumānijas iesniegto plānu un atzina, ka tas atbilst Direktīvas 2001/89/EK prasībām. Tāpēc tas jāapstiprina.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2007/870/EK 3. pantā tekstu “2007. gada 29. novembrī” aizstāj ar tekstu “2008. gada 30. jūnijā”.
2. pants
Šis lēmums ir adresēts Rumānijai.
Briselē, 2008. gada 18. augustā

Labels: 0
18
6